CELEX: 62014TN0354
Language: el
Date: 2014-05-19 00:00:00
Title: Υπόθεση T-354/14: Προσφυγή της 19ης Μαΐου 2014 — Comercializadora Eloro κατά ΓΕΕΑ — Zumex Group (zumex)

4.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 253/41
            
         Προσφυγή της 19ης Μαΐου 2014 — Comercializadora Eloro κατά ΓΕΕΑ — Zumex Group (zumex)
   (Υπόθεση T-354/14)
   2014/C 253/55
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Comercializadora Eloro, SA (Ecapetec, Μεξικό) (εκπρόσωπος: J. L. De Castro Hermida, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Zumex Group, SA (Moncada, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει ότι η εκ μέρους της προσφεύγουσας χρήση του προγενέστερου σήματος «JUMEX» για χυμούς φρούτων της κλάσεως 32 αποδεικνύεται επαρκώς βάσει των αποδείξεων που υποβλήθηκαν κατά τη διοικητική διαδικασία και εκείνων που προσκομίζονται με το δικόγραφο της παρούσας προσφυγής,
            
         
               —
            
            
               αφού αποδειχθεί η εκ μέρους της ανακόπτουσας και προσφεύγουσας χρήση του προγενέστερου σήματος, να απορρίψει την αίτηση της αιτούσας την καταχώριση του σήματος «ZUMEX», για όλα τα προϊόντα της κλάσεως 32, λόγω της υπάρξεως κινδύνου συγχύσεως του καταναλωτή οφειλόμενου στη συνύπαρξη των δύο αυτών σημάτων στην αγορά, λαμβανομένης υπόψη της λεκτικής ομοιότητάς τους και της χρήσεώς τους για πανομοιότυπα και ανταγωνιστικά μεταξύ τους προϊόντα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Zumex Group, SA
   
      Σήμα προς καταχώριση: Εικονιστικό σήμα το οποίο περιλαμβάνει το λεκτικό στοιχείο «zumex» για προϊόντα της κλάσεως 32 — Αίτηση καταχωρίσεως κοινοτικού σήματος υπ’ αριθ. 6 8 45  598
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το λεκτικό σήμα «JUMEX» για προϊόντα της κλάσεως 32
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Ακυρώνει την απόφαση του τμήματος ανακοπών και απορρίπτει την ανακοπή
   
      Προβαλλόμενοι λόγοι:
   
   
               —
            
            
               σχετικοί με την απόδειξη της χρήσεως του προγενέστερου σήματος,
            
         
               —
            
            
               παράβαση του άρθρου 8, παράγραφος 1, στοιχείο β', και παράγραφος 2, του κανονισμού 207/2009.